TV-gids Dinsdag 7 April 2015
JY LEES NOU TV-gids Dinsdag 7 April 2015
17:30 Koowee (kykNET): Kykgenot vir die jongspan.
18:30 Villa Rosa (kykNET): Saskia manipuleer Fritz om moontlik aandele te bekom. Eben is onrustig oor Cardo se onderduimse doen en late, maar weet nie hoe om die probleem te takel nie. Gunther gaan te vêr met Carina en Saskia gee hom ’n finale ultimatum.
18:30 7de Laan (SABC2): Van vandag af is Sonja haar eie baas. Sal die besluit die beste werk vir haar en Wian of sal sy dit later berou? Pulane erken aan Bonita dat sy met Sifiso wil opbreek.
19:30 Binnelanders (kykNET): Herman moet ’n paar moeilike besluite neem, terwyl Morné dalk geforseer kan word om te praat met ’n kuiergas wat onverwags opdaag. Pippa gaan haar trots moet sluk, terwyl Kenia en ’n pos in Ongevalle aanloklik lyk vir twee verskillende mense. Okkie sit sy voet neer oor ’n verhouding, en At kry verblywende nuus.
20:00 Reis na Gister (kykNET): Die stad van goud is Karen Zoid se grootwordplek. Vandag stap ons saam met haar deur die boomryke strate van ’n Johannesburgse voorstad, waar sy as kind sorgeloos grootgeword het.
20:30 Vlug na Egipte (kykNET): Kortjas probeer opnuut met Roulien vrede maak en Lena por hom aan oor ’n ingrypende lewensbesluit. Breggie kry ’n huweliksaansoek – en dan is dit Sanna se beurt om Tony heeltemal onkant te vang. Giel probeer vrede maak met Gertjie wat vir Lea konfronteer met die naakte waarheid oor Hennie. Die ‘rooikat’ is toe dalk nie so mal oor die ‘blink dingetjie’ nie, en ’n tragedie gooi Hennie se lewe heeltemal omver.